30 
Rubus saxatilis L. Hist og her på alle øerne, især i 
gjove og urer. Først anf. af Svabo (Rossabér). 
Rosa sp. Svabo fandt en Rose (»maaskee canina«) ved 
Haldersvig på Strømø og Landt en ved Ejde på Østerø, på 
hvilke steder den forgæves eftersøgtes af Feilberg. Landt 
anfører, at den somme år skal blomstre ved Ejde. Da 
Rosa pimpinellifolia L. findes på Island, er det ikke 
urimeligt, at den også kunde forekomme her. 
Alchemilla vulgaris L. og var. subsericea Koch. 
Slægten Alchemilla optræder i sine forskellige arter 
med en stor mangfoldighed af individer og, hvad der 
sædvanlig er en følge heraf, i en stor mængde former 
på Færøerne. Den store, glatte hovedform af A. vulgaris 
er mindre hyppig (vi fandt den kun på Strømø og Hestø), 
hvorimod den lådne form (A. vulg. ß subsericea Koch 
= A. montana Willd.) er meget hyppig, navnlig i de 
lavere egne, og optræder i en mængde former, undertiden 
med bladpladerne halvvejs kløvede, hvorved den nærmer 
sig den nedenfor omtalte A. fissa, fra hvilken den dog 
let adskilles blandt andet ved sin matte farve, de ud- 
stående hår og bladenes bredere lapper, som ere takkede 
i hele randen, snart rundtakkede, snart skarpt savtakkede. 
I højere fjældegne fandtes hyppig en dværgform, som 
havde habituel lighed med A. fissa ß. — A. vulgaris er 
først angivet af Svabo (Sjejskøra). Det færøiske navn 
hidrører fra plantens sædvanlig 7-lappede blade. 
A. fissa Schummel, a og ß. Denne art optræder under to 
forskellige former, som ere temmelig afvigende i udseende 
og uden kendelige overgange, men som dog neppe i 
karaktererne vise tilstrækkelige afvigelser til at de kunne 
sondres som arter, ligesom også det forskellige voksested 
betegner den ene som en lokal form af den anden. Den 
større form, som vi have kaldet A. fissa Schümm, a, 
argentea (Don) er under navn af A. fissa afbildet i 
Flora Dan. t. 2101, beskreven af Hornemann (Till. til 
oec. PI. s. 130) og anført som funden på Færøerne af 
Forchhammer. Den synes at være synonym med A. 
